Janas Malachovskis

Grafas Janas Malachovskis (1698 m. sausio 26 d. – 1762 m. birželio 25 d.) – Lenkijos valstybinis veikėjas, Karūnos didysis stalininkas (nuo 1734 m.), Karūnos pakancleris (1735–1746), Karūnos didysis kancleris (1746–1762), Opočno, Ostrolenkos, Horodoko ir Krechovsako seniūnas.

Biografija 
Lenkijos bajorų Malachovskių giminės atstovas, herbo „Nalenč“ savininkas. Kališo ir Poznanės vaivados Stanislavo Malachovskio (1659–1699) sūnus nuo santuokos su Ana Kostanecka (m. 1726).

1736 m. rugsėjo 11 d. Drezdene buvo apdovanotas Baltojo erelio ordinu.

Lenkijos karaliaus Augusto III (1734–1763) aktyvus šalininkas.

Šeima 
Buvo vedęs Izabelę Chumecką (m. 1783), nuo santuokos su kuria turėjo šešias dukteris ir keturis sūnus:

 Ana Malachovska (m. po 1772), Lubačuvo kašteliono Mariano Potockio (m. po 1768) žmona nuo 1749 m.
 Katerina Malachovska, Karūnos didžiojo pataurininkio Felikso Časkio žmona
 Karolina Malachovska, Strežicko seniūno Vaitiekaus Grabinskio žmona
 Mariana Malachovska, Karūnos didžiojo vėliavininko Jano Steckio žmona
 Eleonora Malachovska (m. 1761), 1-mas vyras Parčevo seniūnas Juzefas Lipskis, 2-ras vyras nuo 1753 m. Karūnos didysis taurininkas, kunigaikštis Teodoras Jeronimas Liubomirskis (1720–1761)
 Elena Malachovska, Plocko vaivados Juzefo Podoskio žmona
 Mikalojus (1730–1784), Lenčicos (1773–1775) ir Seradzo vaivada (1775–1784)
 Stanislavas (1735–1809), Karūnos didysis referentas (1780–1790), Ketverių metų seimo maršalka (1788–1792), Varšuvos kunigaikštystės senato prezidentas (1807)
 Jacekas Malachovskis (1737–1821), Karūnos didysis pastalininkas (1764), Karūnos didysis referentas (1764), Karūnos didysis pakancleris (1780–1786), Karūnos didysis kancleris (1786–1792)
 Antanas Malachovskis (1740–1796), Karūnos didysis raštininkas (1780), paskutinis Mazovojis vaivada (1784–1795).

Nuorodos 

Malachovskiai
Karūnos didieji kancleriai
Karūnos didieji stalininkai
Karūnos pakancleriai
Ostrolenkos seniūnai
Opočno seniūnai
Horodoko seniūnai
ATR Seimo atstovai